Stavkirkes grunnplan, med skip, sideskip, kor, apside, våpenhus og svalganger ble beregnet til cirka 131 m² av arkitekt Georg Andreas Bull under hans oppmåling av stavkirkens indre reisning datert 3. juli 1855 (Riksantikvaren). Skipet, sideskipene og koret utgjorde til sammen cirka 76 m² og hadde plass til cirka 200 personer. Kirken var omkring 16,95 meter lang. Bulls målinger ble gjort i fot, og man regner med at én fot utgjorde 31,37 cm på den tiden.